Selvom der på landsplan er kommet 1.757 flere ledige fra august til september, er der i samme periode blevet 276 færre i Nordjylland. Dermed er Nordjylland den eneste region, hvor ledighedstallene falder. Faktisk er antallet af ledige stort set faldet uafbrudt hver eneste måned i to år i træk. Pt. er kun 5,7 procent af alle nordjyder ledige, mens 5,8 procent er på landsplan. - Det er positivt, at nordjysk ledighed fortsat falder. Beskæftigelsen falder dog tilsyneladende en smule, når der opgøres ifht bopæl, men bag dette ligger alligevel mange nye jobåbninger, udtaler direktør Karsten Simensen fra Beskæftigelsesregion Nordjylland. Ledige skal kigge mod Frederikshavn, hvis de vil have job, for her er flest kommet ud af ledighedskøen. Hele 240 færre i forhold til september sidste år. Det er et fald på 13,7 procent. Også Morsø Kommune gør det godt. Her er ledigheden faldet med hele 18 procent på ét år.

Opsummering:
Igen igen falder ledigheden i Nordjylland. På én måned står 276 færre nordjyder i ledighedskøen.